Elaine Thompson-Herah

Elaine Thompson (født 28. juni 1992 i Manchester prestegjeld) er en jamaicansk friidrettsutøver som konkurrerer i sprintløp. Hennes beste internasjonale resultat er sølv på 200 meter ved VM i friidrett 2015. Elaine Thomson vant gull på 100 meter i OL i Rio de Janeiro i 2016. 

 Idrettskarriere 
I 2013 løp hun 100 meter på 11,41 under Gibson Relays, og kom på andreplass bak Carrie Russell i det jamaicanske intercollegemesterskapet. I CAC-mesterskapet i friidrett 2013 i Morelia løp hun første etappe på 4 × 100 meter, der Jamaica vant med tiden 43,58.CACAC Athletics - XXIV Campeonato Centroamericano Y Del Caribe, besøkt 28. august 2015. 

Hun vant det det jamaicanske intercollegemesterskapet for første gang i 2014, og kom på femteplass i det jamaicanske mesterskapet med 11,26 sekunder. Hennes sesongbestenotering på 100 meter ble 11,17 sekunder. Under Samveldelekene 2014 i Glasgow deltok hun i innledningsheatet, men ikke i finalen, der Jamaica vant. 

Thompson fikk sitt internasjonale gjennombrudd i 2015. Hun vant det jamaicanske intercollegemesterskapet på nytt i mars, og brøt 11-sekundersgrensen på 100 meter ved UTech Classic 11. april, der hun løp på 10,92 og satte årsbeste i verden.The Observer - UTech's Thompson blazes 10.92sec for 100m to outshine Bolt, Fraser-Pryce at UTech Classic, besøkt 28. august 2015. Hun løp på 10,97 i Jamaica International Invitational, og satte personlig rekord på 10,84 i Prefontaine Classic. Hun deltok ikke på 100 meter i det jamaicanske mesterskapet, men satset heller på 200 meter fram mot VM i friidrett 2015. Hun ble jamaicansk mester på 200 meter, med tiden 22,51 og ble med det kvalifisert for VM.

Under VM 2015 i Beijing fikk hun sølv bak Dafne Schippers, med ny personlig rekord på 21,66.

Hun tok to gull og ett sølv under Sommer-OL 2016.

2021
Elaine Thompson-Herah tok tre gull for Jamaica på 100 meter, 200 meter og 4 × 100 meter stafett under Sommer-OL 2020 i Tokyo.Results - Women's 4 x 100m Relay final 2020  hos olympics.com/tokyo-2020

 Referanser 

 Eksterne lenker 


Kategori:Jamaicanske sprintere
Kategori:Olympiske mestere for Jamaica
Kategori:Jamaicanske mestere i friidrett
Kategori:Verdensmestere i friidrett for Jamaica
Kategori:Medaljevinnere under Sommer-OL 2016
Kategori:Deltakere for Jamaica under Sommer-OL 2016
Kategori:Friidrettsutøvere under Sommer-OL 2016
Kategori:Medaljevinnere under Sommer-OL 2020
Kategori:Deltakere for Jamaica under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Jamaica under VM i friidrett 2015
Kategori:Deltakere for Jamaica under VM i friidrett 2017
Kategori:Deltakere for Jamaica under VM i friidrett 2019
Kategori:Deltakere for Jamaica under VM i friidrett innendørs 2016
Kategori:Deltakere for Jamaica under VM i friidrett 2022
Kategori:Deltakere for Jamaica under Samveldelekene 2022
Kategori:Friidrettsutøvere under Samveldelekene 2022
Kategori:Gullmedaljevinnere under samveldelekene for Jamaica
Kategori:Medaljevinnere i friidrett under samveldelekene
Kategori:Deltakere for Jamaica under VM i friidrett 2023
Kategori:Sølvmedaljevinnere under samveldelekene for Jamaica
Kategori:Medaljevinnere under Samveldelekene 2022